CELEX: 22017D0526
Language: lv
Date: 2015-09-25 00:00:00
Title: EEZ Apvienotās komitejas Lēmums Nr. 219/2015 (2015. gada 25. septembris), ar ko groza EEZ līguma V pielikumu (Brīva darbaspēka aprite) [2017/526]

30.3.2017   
               
               
                  LV
               
               
                  Eiropas Savienības Oficiālais Vēstnesis
               
               
                  L 85/41
               
            EEZ APVIENOTĀS KOMITEJAS LĒMUMS
      Nr. 219/2015
      (2015. gada 25. septembris),
      ar ko groza EEZ līguma V pielikumu (Brīva darbaspēka aprite) [2017/526]
      EEZ APVIENOTĀ KOMITEJA,
      ņemot vērā Līgumu par Eiropas Ekonomikas zonu (“EEZ līgums”) un jo īpaši tā 98. pantu,
      tā kā:
      
                  (1)
               
               
                  EEZ līgumā jāiekļauj Eiropas Parlamenta un Padomes 2014. gada 16. aprīļa Direktīva 2014/54/ES par pasākumiem, ar ko veicina darba ņēmējiem piešķirto tiesību īstenošanu darba ņēmēju pārvietošanās brīvības jomā (1).
               
            
                  (2)
               
               
                  Tādēļ attiecīgi būtu jāgroza EEZ līguma V pielikums,
               
            IR PIEŅĒMUSI ŠO LĒMUMU.
      1. pants
      EEZ līguma V pielikumā pēc 7. punkta (svītrots) iekļauj šādu punktu:
      
         
                     “8.
                  
                  
                     
                        32014 L 0054: Eiropas Parlamenta un Padomes 2014. gada 16. aprīļa Direktīva 2014/54/ES par pasākumiem, ar ko veicina darba ņēmējiem piešķirto tiesību īstenošanu darba ņēmēju pārvietošanās brīvības jomā (OV L 128, 30.4.2014., 8. lpp.).
                     Direktīvas noteikumus šā līguma vajadzībām pielāgo šādi:
                     
                                 a)
                              
                              
                                 vārdus “Savienības pilsoņi” aizstāj ar vārdiem “ES dalībvalstu un EBTA valstu valstspiederīgie”;
                              
                           
                                 b)
                              
                              
                                 vārdus “Savienības darba ņēmēji” aizstāj ar vārdiem “darba ņēmēji”;
                              
                           
                                 c)
                              
                              
                                 1. pantā un 3. pantā vārdus “LESD 45. pantā” aizstāj ar vārdiem “EEZ līguma 28. pantā”;
                              
                           
                                 d)
                              
                              
                                 4. pantā vārdus “Savienības noteikumi par darba ņēmēju brīvu pārvietošanos” aizstāj ar vārdiem “noteikumi par darba ņēmēju brīvu pārvietošanos saskaņā ar EEZ līgumu”;
                              
                           
                                 e)
                              
                              
                                 6. pantā vārdus “Savienības tiesību normas” aizstāj ar vārdiem “EEZ līgums”;
                              
                           
                                 f)
                              
                              
                                 7. pantā vārdus “LESD 21. pantā un” nepiemēro.”
                              
                           
               
      2. pants
      Direktīvas 2014/54/ES teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
      3. pants
      Šis lēmums stājas spēkā 2015. gada 26. septembrī, ja ir iesniegti visi paziņojumi saskaņā ar EEZ līguma 103. panta 1. punktu (*1).
      4. pants
      Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
      
         Briselē, 2015. gada 25. septembrī
         
            
               EEZ Apvienotās komitejas vārdā –
            
            
               priekšsēdētāja
            
            Ingrid SCHULERUD
         
      
      
         (1)  OV L 128, 30.4.2014., 8. lpp.
      
      
         (*1)  Konstitucionālās prasības nav norādītas.